Balla Margit: Bibi és Kifli kutya
Bibi és Kifli kutya 11. rész - Új kezdet
− Kifli, gyere, megyünk az iskolába! – szólította kutyáját Bibi az első szeptemberi napon.
A kutya erre hátat fordított a gazdájának és lefeküdt az ágyára.
− Nem – mondta végül a nagyobb nyomaték végett.
Bibi és Kifli kutya 10. rész - Lassie
Bibi és Kifli épp az út szélén várakozott, hogy átkelhessenek a zebrán, amikor megállt mellettük egy fiú és az anyukája, és a fiú Kiflire mutatva így szólt:
− Nézd, anya, Lassie!
Bibi és Kifli kutya 9. rész - Fel!
Bibi, Kifli és Madame Loulou elhatározták, hogy másnap kilátogatnak a majálisra. A parkban lesz a pompás mulatság. Lehet majd virslit – ez főleg Kiflinek volt fontos –, plüss- meg tollasjátékokat – Madame Loulou kedveli az ilyesmit –, vattacukrot venni.
Bibi és Kifli kutya 7. rész - A hős őrkutya
Bibi és Kifli kutya esti sétára indult. Még egészen világos volt, de a nedves földre, fűre, bokrokra már leszállt az esti harmat. Sejtelmes, kora tavaszi illatok töltötték meg a levegőt. A piactérre érve Kifli egy kapucnis embert vett észre. A tér túlsó végén bukkant fel hirtelen. Feléjük közeledett. Kifli vad ugatásba kezdett.
Bibi és Kifli kutya 6. rész - Az erőleves
Bibi megbetegedett. Fel kellett volna kelnie, fel is akart kelni, de nem bírt. Olyan beteg volt, hogy csak a fejét tudta felemelni, és síron túli hangon odaszólt a nagy, fekete macskájának:
− Madame Loulou, volna olyan kedves és megsétáltatná Kifli kutyát? Attól tartok, nincs erőm felkelni.
Bibi és Kifli kutya 5. rész - A rossz kutya
– Nem! – kiáltott rá Bibi Kiflire, amikor észrevette, hogy az éppen a kesztyűjét rágcsálja. – Az nem a tiéd!
– Na jó – eresztette el a kesztyűt a kutya –, akkor vigyél ki sétálni. Azonnal!
– Azonnal? Hát micsoda beszéd ez?
– Azonnal vigyél! Unatkozom!
Bibi és Kifli kutya 2. rész - A piacon
Bibi és Kifli kutya egy októberi reggelen szokásos sétájára indult. Amint kiléptek a házból, majdnem fellökte őket egy arra siető úr az aktatáskájával. Az úr mögött egy kisasszony rohant a buszmegálló irányába kopogós sarkú cipőben, aztán két rózsaszín iskolatáskás ikerlány következett loholva, azok mögött egy anyuka szedte fürgén a lábát gyerekkocsit tolva, s mögötte a kisfia egy nagy barna kutyát vonszolva.